युवा कार्यक्रम एवं खेल मंत्रालय
केंद्रीय कार्य एवं खेल मंत्री श्री अनुराग ठाकुर ने राष्ट्रीय राजधानी में हॉकी विश्व कप ट्रॉफी का शुभारंभ किया
विश्व कप ट्रॉफी को भारत के विभिन्न शहरों में ले जाने से हॉकी पुरुष विश्व कप 2023 भुवनेश्वर-राउरकेला को बढ़ावा देने में मदद मिलेगी: श्री अनुराग ठाकुर
मुख्य बातें:
• एफआईएच ओडिशा हॉकी मेन्स वर्ल्ड कप 2023 भुवनेश्वर - राउरकेला ट्रॉफी मेजर ध्यानचंद नेशनल स्टेडियम में पहुंची
• 1975 के विश्व कप विजेताओं ने भी इस कार्यक्रम की शोभा बढ़ाई
एफआईएच ओडिशा हॉकी पुरुष विश्व कप 2023 भुवनेश्वर-राउरकेला का ट्रॉफी दौरा आज नई दिल्ली में दिल्ली पहुंचा, जहां केंद्रीय युवा कार्य एवं खेल तथा सूचना एवं प्रसारण मंत्री श्री अनुराग सिंह ठाकुर ने हॉकी प्रशंसकों के लिए ट्रॉफी का शुभारंभ किया। इस कार्यक्रम में 1975 के विश्व कप विजेता श्री अजीत पाल सिंह, श्री अशोक ध्यानचंद, ब्रिगेडियर एचजेएस चिमनी, और पूर्व ओलंपियन श्री हरबिंदर सिंह, पद्म श्री जफर इकबाल, और श्री विनीत कुमार  सहित अन्य गणमान्य व्यक्ति भी उपस्थित थे।
इस अवसर पर श्री अनुराग सिंह ठाकुर ने कहा, “विश्व कप ट्रॉफी को भारत के विभिन्न शहरों में ले जाना एफआईएच ओडिशा हॉकी पुरुष विश्व कप 2023 भुवनेश्वर-राउरकेला को बढ़ावा देने का एक अच्छा तरीका है। ट्रॉफी देश के कई अलग-अलग हिस्सों जैसे ओडिशा, उत्तर प्रदेश, झारखंड, पंजाब और अब नई दिल्ली में हॉकी के दिग्गजों और प्रशंसकों की मौजूदगी में हो चुकी है, जो टूर्नामेंट के बारे में जागरूकता बढ़ाने के लिए बहुत अच्छा है।
श्री ठाकुर ने कहा, “ओलंपिक के बाद विश्व कप खेल की सबसे बड़ी प्रतियोगिता है और यह बहुत अच्छा है कि हम एफआईएच ओडिशा हॉकी पुरुष विश्व कप 2023 भुवनेश्वर-राउरकेला को बढ़ावा देने के लिए आवश्यक कदम उठा रहे हैं। मेजबान शहरों में प्रशंसक स्टेडियम को भरने के लिए पर्याप्त हैं, लेकिन यह दौरा अन्य राज्यों में भी प्रशंसकों को टीवी पर टूर्नामेंट देखने के लिए प्रोत्साहित करेगा।”
श्री अशोक ध्यानचंद ने एफआईएच ओडिशा हॉकी पुरुष विश्व कप 2023 भुवनेश्वर-राउरकेला की ट्रॉफी टूर के आयोजन के लिए हॉकी इंडिया की सराहना की और कहा कि टूर्नामेंट को बढ़ावा देने के लिए यह एक आवश्यक कदम है।
श्री अशोक ध्यानचंद ने कहा, “आज, हम सभी एफआईएच ओडिशा हॉकी पुरुष विश्व कप 2023 भुवनेश्वर-राउरकेला के ट्रॉफी दौरे के लिए मेरे पिता मेजर ध्यानचंद की प्रतिमा के पास यहां इकट्ठे हुए हैं। भारतीय हॉकी में यह एक विशेष स्थान है और मुझे खुशी है कि आज हमें आगामी विश्व कप की ट्रॉफी देखने का मौका मिला है। यह ट्रॉफी टूर टूर्नामेंट को बढ़ावा देने का एक शानदार तरीका है जो हॉकी में महत्वपूर्ण है और मुझे यकीन है कि हम एक मेजबान देश के रूप में टूर्नामेंट में अपना सर्वश्रेष्ठ प्रदर्शन करेंगे।"
ट्रॉफी टूर के बारे में:
13 जनवरी, 2023 को शुरू होने वाले प्रतिष्ठित एफआईएच ओडिशा हॉकी पुरुष विश्व कप 2023 भुवनेश्वर-राउरकेला की अगुवाई में, प्रतिष्ठित ट्रॉफी 25 दिसंबर को ओडिशा लौटने से पहले 13 राज्यों और एक केंद्रशासित प्रदेश का दौरा करेगी, इस प्रकार प्रशंसकों और जनता को 29 जनवरी, 2023 को विजेता टीम द्वारा इसके उठाए जाने से पहले प्रतिष्ठित ट्रॉफी के साथ जुड़ने का मौका मिलेगा। ओडिशा के मुख्यमंत्री श्री नवीन पटनायक द्वारा 5 दिसंबर को भुवनेश्वर में राष्ट्रव्यापी ट्रॉफी टूर की शुरुआत की गई। इसके बाद ट्रॉफी पश्चिम बंगाल, मणिपुर, असम, झारखंड, उत्तर प्रदेश, पंजाब, हरियाणा, नई दिल्ली, मध्य प्रदेश, महाराष्ट्र, तमिलनाडु, केरल, कर्नाटक और छत्तीसगढ़ में जाएगी।
अधिक तस्वीरों के लिए हॉकी इंडिया फोटो लाइब्रेरी में लॉग इन करें:
क्लिक करें: https://photolibrary.hockeyindia.org/
एफआईएच हॉकी पुरुष विश्व कप 2023:
अधिक जानकारी और पिछले वर्षों में एफआईएच हॉकी मेन्स वर्ल्ड कप पर ऐतिहासिक डेटा के लिए कृपया देखें - https://www.fih.hockey/events/world-cup
विश्व कप के लिए https://insider.in/online पर टिकट बुक किए जा सकते हैं, अधिक जानकारी के लिए help@insider.in पर संपर्क करें।
पिछले विजेताओं सहित, किसी देश द्वारा बनाए गए सर्वोच्च गोल, किसी राष्ट्र द्वारा खेले गए सर्वाधिक खेलों, और अधिक सहित पुरुषों के विश्व कप के सभी समय के आंकड़ों की जानकारी के लिए, नीचे दिए गए लिंक पर क्लिक करें।
https://www.fih.hockey/events/world-cup/men/fih-odisha-hockey-mens-world-cup-2023-bhubaneswar-rourkela-1389/archive